Լը Ման

**Լը Ման** ( , , ), քաղաք Ֆրանսիայի հյուսիսարևմտյան հատվածում, Սարթ դեպարտամենտում։ Այն դեպարտամենտի կենտրոնն է։ 2005 թվականի տվյալներով քաղաքի բնակչությունը կազմում է 141,4 հազար մարդ։ Արվարձանների հետ միասին Լը Մանը Ֆրանսիայի ամենախոշոր 7 քաղաքներից մեկն է։

## Պատմական ակնարկ
thumb|left|250px|Գալլո-հռոմեական պատերը
Լատինական *Civitas Cenomanorum* անվանումը քաղաքին տվել են նրա հին բնակիչները՝ գալլերը։ Այդ ժամանակներից պահպանվել են գալլո-հռոմեական պատերի մնացորդները, որոնք թվագրվում են մեր թվարկության III դարին։ Այդ պարիսպները որոշակիորեն վերականգնվել են միջնադարում։ Այդ ժամանակներում քաղաքում է բնակվել Լը Մանի առաջին եպիսկոպոս սբ. Հուլիանոսը։ Հենց նրան է նվիրված կիսակառույց Լը Մանի տաճարը, որը պետք է լիներ միջնադարյան Ֆրանսիայի ամենաբարձր տաճարներից մեկը։

Միջնադարում Լը Մանը եղել է Մեն կոմսության մայրաքաղաքը, որը Հենրի II Պլանտագենետի և նրա որդիների օրոք մտել է անգլիական թագավորության կազմի մեջ։ Հարյուրամյա պատերազմի ժամանակ Լը Մանը անցել է ձեռքից ձեռք։

## Բնակչություն

## Տեսարժան վայրեր
thumb|250px|Լե Մանի գալլո-հռոմեական պատերը
Քաղաքի գլխավոր տեսարժան վայրը համարվում է մինչ օրս կիսակառույց միջնադարյակ Լը Մանի տաճարը, որի հիմքը կառուցվել է ռոմանական ոճով, իսկ վերին մի քանի շերտերը գոթական ոճով։ Տաճարը հայտնի է իր վիտրաժներով։ Հին քաղաքը, որը շրջափակված է գալլո-հռոմեական պատերով, գոթական տաճարներով և վերածննդի դարաշրջանի պալատներով, որը համադրելի չէ շրջակա բետոնե շինություններին։ Քաղաքի հին դարպասների մոտ է գտնվում ցիստերցիանական Լեպո աբբայությունը, որը հիմնադրվել է 1229 թվականին թագուհի Բերենգարիա Նավարացու կողմից։ Վերջինս տեղափոխվել էր Լը Ման ամուսնու՝ Ռիչարդ I Առյուծասրտի մահվանից հետո։ Մինչ օրս պահպանվել է նաև Մեն կոմսերի պալատը։

## Հայտնի բնակիչներ
* Մարկ Դյուվալ (1530 (?)—1581) — ֆրանսիացի նկարիչ և փորագրող,
* Լեոն Բոլլե (1870 – 1913) — գիտնական։ Լը Մանի մարզադաշտը կրում է Բոլլեի անունը,
* Սեբաստյան Բուրդե (ծնվ. 1979 թվականի փետրվարի 28) - ChampCar-ի քառակի չեմպիոն։

## Սպորտ
Ավտոսպորտի սիրահարներին Լը Մանը հայտնի է հանրահայտ «Լը Մանի 24 ժամ» ավտոմրցաշարով, որոնք ավանդաբար անց են կացվում «Սարտա» և «Բուգատտի» ավտոճանապարհներին։ Քաղաքում գործում է հին ավտոմեքենաների թանգարանը։ Բացի ավտոմրցաշարերից, 1953 թվականից Լը Մանում անց են կացվում հեծանվասպորտի միջազգային մրցաշարեր։ Ֆրանսիական ֆուտբոլային լիգայում քաղաքը ներկայացնում է Լը Ման ֆուտբոլային ակումբը։

## Պատմական իրադարձություն
[thumb|right|[Ժան Բերո Ռայթ եղբայրների բիպլանի թռիչքը*Անձնական հավաքածու*]]
1902 թվականի օգոստոսի 8-ին Լը Մանի ձիարշավարանում տեղի են ունեցել Ռայթ եղբայրների առաջին պաշտոնական ցուցադրական թռիչքները։ Թռիչքները մեծ հետաքրքրություն են առաջացրել ինչպես մասնագետների, այնպես էլ բնակչության լայն զանգվածների շրջանում և հիմք հանդիսացել Եվրոպայում Ռայթ եղբայրների հաջողությունների սկսման համար։

## Քույր քաղաքներ
250 px|right|thumb|Լե Մանի հետ բարեկամությանը նվիրված ցուցանակ Ռոստովում
*  Պադերբորն, Գերմանիա (1967)
*  Բոլթոն, Մեծ Բրիտանիա (1974)
*  Կինտանար դե լա Օրդեն, Իսպանիա (1980)
*  Դոնի Ռոստով, Ռուսաստան (1981)
*  Հաուզա, Արևմտյան Սահարա (1982)
*  Վոլոս, Հունաստան (1983)
*  Սուձուկա, Ճապոնիա (1990)
*  Սյանյան, Չինաստան (2001)

## Պատկերասրահ

File:Palais des comtes du Maine - Le Mans.jpg|Լե Մանի պալատներից մեկը
File:Le Mans muraille Gallo Romaine nord-est.JPG|Գալլո-հռոմեական պատերը
File:Organ in the cathedral.JPG|Տաճարի ներքին տեքը
File:Street Le Mans 2009 SK.jpg|Հին քաղաքի փողոցներից մեկը
File:LeMansCoatArms.JPG|Քաղաքի զինանշանը
File:Yvre - Abbaye Epau RB 01.jpg|Բերենգարիա Նավարացու դամբարանը


## Ծանոթագրություններ

## Արտաքին հղումներ
* Քաղաքի պաշտոնական կայք էջը
* Զբոսաշրջային գրասենյակի պաշտոնական կայք էջ
* Լը Մանի տեսարժան վայրերի համառոտ նկարագիրը

Կատեգորիա:Ֆրանսիայի քաղաքներ